REFERAT FRA MØTE I GRESVIK IFs HOVEDSTYRE TORSDAG 13/1-2011

Tilstede: Kjetil Føreid, Jan Simensen, Freddy Magnussen, Morten Helminsen, Atle Dieseth, Morten Johannessen, Eilev Pettersen og Ingrid Sandrud

Forfall: Svein Thoresen

SAKSOPPFØLGING

# Etter en artikkel i Fredrikstad Blad virker det som om det skjer noe igjen ifbm bolig byggingen i Trondalen. Det finns ikke noe om dette i planutvalgets referater. Eilev og Morten er stadig innom og sjekker.

# DL leder sjekket opp forsikring vedr brannvarslingssystemet. Dette medførte at vi byttet selskap, og sparer nå ca 25.000.- pr år!

# Vi må få sendt ut flyeren til Frisk forsikring. DL kontakter Morten Karlsen for hjelp.

Årsmøte 2010

# Det mangler fortsatt dokumenter som skal til årsmøtet. Følgende dokumenter må være hos DL snarest: Årsberetning fotball, Årsberetning bane-anlegg, Kommentar fra kasserer, kommentar fra kontroll-komite og valgliste.

# Regnskapet og budsjetter ble gått igjennom og godkjent.

# Valglistene ble gått igjennom, og det ble lansert flere kandidater for valgkomiteen.

# DL kontakter Lillian Ovell for endelig avklaring vedr dirigentrollen.

ØKONOMI

# Regnskapsåret 2010 er avsluttet og viser et overskudd på ca 84.000.-

# Pr dd står det kr 696 628,44kr på bank

#Vi må rydde opp i reskontroliste mot våre leverandører. Vi har mange utestående krav der ute, og det kan være vel anvendt og lønnsom tid å gå igjennom de listene. DL og kasserer sitt ansvar.

#Kasserer mangler fortsatt budsjett fra senior, gutt 98, senior damer håndball, og jenter 94. Må purres opp og samles inn snarest!

INFORMASJON FRA GRUPPENE

#Håndballen nærmer seg nå avslutning av sesongen. J-18 laget er allerede seriemester. Håndballen reiser til Potatis cup i Alingsås med 7 lag, og cupen arrangeres 15-17 april. Håndballavdelingen er i gang med å planlegge neste sesong, og allerede nå vet vi at J-15 og J16 blir slått sammen. De stiller felles lag i J-17 neste sesong. Håndballavdelingen har også opplevd et frekt tyveri fra kiosken. Uvedkomne har fått tak i nøkkel og hentet penger i safen. De ser nå på nye rutiner vedr nøkkel. En vanskelig sak, siden det er mange mennesker innblandet rundt kioskdriften!

# I barneidretten går det sin vante gang. BIG styret ønsker å forbedre overgangen fra BIG til de ulike gruppene, da de føler at det mangler informasjon. Vi ser på mulighetene til et info hefte som GIF tidligere utga til alle medlemmer! BIG har hatt ulike grupper på håndballturnering i Kvernhuset og 2003 guttene har deltatt på fotballturnering.   
8.april arrangeres den årlige rekefesten til BIG styret, og hele hovedstyret er invitert!

# Fotballavdelingen sliter fortsatt med dårlige treningsforhold, så fotballstyret har leid Østfoldhallen et par ganger de nærmeste ukene. De måtte også trekke juniorlaget fra seriespillet grunnet for få juniorer på trening. Fotballstyret ser meget alvorlig på dette og vil jobbe aktivt mot å skape et tilbud for guttene fremover. Fotballstyret vurderer også om de skal være en deltagende klubb i FFK`s nye storsatsing Kong Fredrik den 2.cup!

NESTE MØTE I HOVEDSTYRET AVHOLDES PÅ KLUBBHUSET TORSDAG 10. MARS!

Trondalen 21/2 2011

Morten Helminsen, daglig leder